ኩሉ ሰብ ከኣ እዩ ክገብሮ ዝግባእ- ዋላ ንስኺ" ምስ በለታ "ሐራይ በሊ ኣምላኽ ይሓግዝኪ" ኢላ ናብ ምብርታዓ ኣትያ። ነቲ ምጥባቕ ብልባን፡ ደልያን ስለዝገበረቶ፡ ካብ ትምህርታ ኣይተሰናኸለትን እኳ ደኣ፡ ሃይስኩል ብዝለዓለ ደረጃ ዛዚማ፡ ዝተፈላለየ ዓወደ ፍልጠት ቀሲማ ሎሚ 24 ሓምለ 2019 ካብ ዩኒቨርሲቲ ሰዋስ ድሕሪ ናይ ሰለስተ ዓመት ጻዕሪ ብክብሪ ትምረቕ ኣላ። ምንጪ ስእሊ, Vanessa Tsehaye ወላዲታ፡ ብመጽናዕትን ጻዕቂ ኣኼባታትን ናብትን ናብትን ክትጎይን ናብ ጋዜጣታትን ሚድያን ክትጽሕፍ ክትሓድር ትርእያ ስለዝነበረት ብብዝሒ ስራሕን ሓሳብን ከይትጨናነቕ ስክፍታ ነይሩዋ። ግን ቨነሳ ድርብ ዕማም ዓሚማ ንኹሉ ስዒራቶ። ንኤርትራውያን ጥራሕ ዘይኮነ ንሶርያውያን ሕጻናት፡ ንሱዳናውያን ግዳያት ኣብ ሊብያ ንዝጭወዩን ዝሽየጡን ዘለው ስደተኛታት ሰላማዊ ሰልፍታት ብምውዳብ ማሕበረ ሰብ ዓለም ድምጾም ክሰምዕ ተቓሊሳን ትቃለስ ኣላን። ኣብ 2005 ተማሃሪት ሃይስኩል እንከላ መማህርታ ወዲባን ኣጎሳጓሳን ንሕጻናት ሶርያ 300ሽሕ ክሮነር ሽወደን ስለዝኣከበት ኣብ ማዕከናት ዜና ሸወደን ዓቢ ዜና ኮይኑ፡ መማህራናን መዘናታታን ኣድኒቖማን ኣተባቢዖምዋን። ሽዑ ዳይረክተራ "ቨነሳ ተማሃሪተይ ብምዃና ክሳብ ክንድዚ ዝኾራዕኩላስ፡ ንስኺ ከም ወላዲታ ማዕረ ክንደይ ኮን ትኾርዒ ትኾኒ!" ክትብል ኣድናቖታ ከምዝገለጸትላ ትዝክር ዮርዳ። "ቨነሳ፡ ብርኽቲ፡ ምእዝዝቲ፡ መኽበሪት ሰብ ፈቃር እያ። ንፍዕቲ ጥራሕ ኣይኮነትን ብርኽቲ እውን እያ" እትብላ ወላዲታ፡ ክትሓትት ዘይትስልኪ፡ ኣዝያ ተዛራቢት ፈታዊት ደርፊ ምንባራን ኣብ መዋእለ ህጻናት እንከላ ንሓንቲ ዓይነ ስውርቲ መማህርታ ሕጻን ኩሎም እናረሓቑዋ፡ ንሳ መጻወቲ እናሃበት ተጻውታ ምንባራ ትዝክር። ምንጪ ስእሊ, Vanessa Tsehaye በቲ ሓላዩ ባህሪያታ ከኣ መማህራናን ዝረኣዩዋ ወለዲ ተማሃሮን ይፈትዉዋ ምንባሮም ትዛረብ። ቨነሳ ምስ አሕዋታ እውን ፍሉይ ፍቕሪ እዩ ዘለዋ። ብኹሉ እትኽእሎ ትከናኸኖም፡ ተድንቖም፡ ተዕልሎም፡ ተስሕቖም ተተባብዖም ከኣ። ቨነሳ "ዋን ደይ ስዩም" ዝብል ፋውንዴሺን ኣቚማ፡ ኣብ ባይቶ ሰብኣዊ መሰላት ቫቲካንን ዩኒቨርሲታትን ብምኻድ ንስዩሙን ኤርትራውያን እሱራትን መሰሎም ንዝተገፈን ኣብ ስቓይ ንዘለው ሰባትን ድምጽን ልሳንን ትኾኖም ኣላ። ቨነሳ በዚ ሕጂ ረኺባቶ ዘላ ፍልጠትን ተጎናጺፋቶ ዘላ ዓወትን ዝያዳ ከምእትሰርሕ እምነተይ ልዑል'ዩ እትብላ ወላዲታ። ብቨነሳ መላእ ስድራ-ቤትን መቕርብን ደለይቲ ፍትሕን ሰብኣዊ ክብረትን ዜጋታት እውን ከምዝሕበኑላ እምነታ ትገልጽ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
